เยาวชนไทยกวาด 16 เหรียญทอง 4 เงิน 3 ทองแดง คว้าแชมป์ฝีมือแรงงานอาเซียน ครั้งที่ 12 เป็นอันดับ 1 ของอาเซียน
พลตำรวจเอก อดุลย์ แสงสิงแก้ว รัฐมนตรีว่าการกระทรวงแรงงาน เปิดเผยการแข่งขันฝีมือแรงงานอาเซียนครั้งที่ 12 ว่า เป็นการยกระดับฝีมือแรงงานเยาวชนไทยให้มากยิ่งขึ้น โดยการแข่งขันครํ้งนี้เยสวงชนไทยสามารถคว้าเหรียญทองได้ 16 เหรียญทอง เป็นอันดับ 1 ของอาเซียน ซึ่งกระทรวงแรงงาน จะมอบรางวัลเป็นขวัญและกำลังใจให้เยาวชนที่ได้รับเหรียญรางวัลทุคน โดยผู้ได้รับเหรียญทอง จะได้รับเงิน 150,000 บาท เพื่อเป็นเงินสนับสนุนการต่อยอดของผู้เข้าแข่งขันและเป็นการกระตุ้นเยาวชนให้พัฒนาฝีมือแรงงานให้มีประสิทธิภาพมากยิ่งขึ้น สำหรับการแข่งครั้งนี้ แต่ละประเทศมีทักษะฝีมือสูงมากขึ้น รวมทั้งการใช้เครื่องมือต่างๆ มาประกอบการแข่งขัน ถือเป็นการยกระดับฝีมือแรงงานของอาเซียนในอนาคต รวมทั้งยังเป็นการสนับสนุนและสร้างแรงบันดาลใจให้เยาวชนไทยใช้เทคโนโลยีให้มากขึ้น

สำหรับ 16 เหรียญทอง ที่ไทยคว้ามาได้จาก 13 สาขาอาชีพ ได้แก่ 1.บริการอาหารและเครื่องดื่ม 2.ประกอบอาหาร 3.อินเทอร์เน็ตของสรรพสิ่ง (ทีม) 4. เทคโนโลยีระบบไฟฟ้าภายในอาคาร 5.เทคโนโลยีงานเชื่อม 6.เขียนแบบวิศวกรรมเครื่องกลด้วยคอมพิวเตอร์ 7.สีรถยนต์ 8.เทคโนโลยีระบบทำความเย็น 9.บำรุงรักษาเครื่องจักรกล (ทีม) 10.หุ่นยนต์เคลื่อนที่ (ทีม) 11.เทคโนโลยียานยนต์ 12.ระบบอัตโนมัติอุตสาหกรรม (ทีม) 13.ก่ออิฐ 

ส่วน 4 เหรียญเงิน ได้จาก สาขาไม้เครื่องเรือน เสริมความงาม กราฟิกดีไซน์ แต่งผม ขณะที่ 3 เหรียญทองแดง ได้จากสาขาต่อประกอบมุมไม้ เทคโนโลยีระบบทำความเย็น ประกอบอาหาร 

ส่วน 13 รางวัลเหรียญฝีมือยอดเยี่ยม ได้จาก เทคโนโลยีสายเครือข่าย การดูแลระบบเครือข่ายสารสนเทศ กราฟิกดีไซน์ แฟชั่นเทคโนโลยี เทคโนโลยียานยนต์ เทคโนโลยีระบบไฟฟ้าภายในอาคาร ปูกระเบื้อง ก่ออิฐ ไม้เครื่องเรือน แต่งผม บริการอาหารและเครื่องดื่มและเสริมความงาม